b'\n_START_ARTICLE_\nBaks\xc4\xb1 muuseum\n_START_SECTION_\nMuuseumi rajamine\n_START_PARAGRAPH_\nMuuseumiidee s\xc3\xbcndis talvel aastal 1987, kui H\xc3\xbcsamettin Ko\xc3\xa7an s\xc3\xb5itis koduk\xc3\xbclla oma isa matustele. Kunstnikule valmistas meeleh\xc3\xa4rmi asjaolu, et oli suletud k\xc3\xbcla ainuke koht, \xe2\x80\x9dh\xc3\xa4\xc3\xa4rber\xe2\x80\x9d, kuhu kohalikud elanikud olid kogunenud omavahel suhtlema ja arutama poliitikate \xc3\xbcle, laulma, esitama rahvaluulet ja jutustama vanu lugusid ja p\xc3\xa4rimusi. Elanikud olid t\xc3\xb5mbunud kodudesse, mis omakorda oli p\xc3\xb5hjustanud sotsiaalsete sidemete n\xc3\xb5rgenemise ja v\xc3\xa4ljar\xc3\xa4nnet varem traditsioonilise k\xc3\xa4sit\xc3\xb6\xc3\xb6 ja aktiivse kultuurikeskusena tuntud k\xc3\xbclast._NEWLINE_Baksi Rahvakunsti teaduskeskuse kontseptuaalse projektilahenduse ja mudeli peamistest kandes\xc3\xbcsteemidest tegi H\xc3\xbcsamettin Ko\xc3\xa7an ise koos venna Metin Ko\xc3\xa7aniga. Esialgsele muuseumiideele Ko\xc3\xa7an peagi lisas raamatukogu ja seminarihoone sooviks luua omamoodi "k\xc3\xa4sit\xc3\xb6\xc3\xb6 teadus- ja rakenduskeskus". L\xc3\xb5pliku muuseumiprojekti t\xc3\xb6\xc3\xb6tas v\xc3\xa4lja arhitekt Mimar Sinan Genim. 2000. aastal algas muuseumi ehitus, mis aastate jooksul T\xc3\xbcrgi tuntud kunstnike vabatahtlikku toetust saades kujunes t\xc3\xb5eliseks sotsiaalseks projektiks. Samuti aastak\xc3\xbcmne vaevaliseks ettev\xc3\xb5tmiseks t\xc3\xa4nu kulukale ligip\xc3\xa4\xc3\xa4setavusele ja ehitusmaterjalide transpordile raskel maastikul ning ehitust\xc3\xb6\xc3\xb6liste eriliselt v\xc3\xa4ljakutselisele leidmisele 480 elanikuga k\xc3\xbclas._NEWLINE_Muuseumi rajamist\xc3\xb6\xc3\xb6d said uut hoogu 2005. aastal seoses sihtasutuse Baks\xc4\xb1 Kultuur ja Kunst (tr: Baks\xc4\xb1 K\xc3\xbclt\xc3\xbcr Sanat Vakf\xc4\xb1) loomisega. Peahoone valmis 2010. aastal ja see avati n\xc3\xa4itusega 16 n\xc3\xbc\xc3\xbcdisaja kunstniku t\xc3\xb6\xc3\xb6dest. Kaks aastat hiljem valmis uus m\xc3\xbc\xc3\xbcgin\xc3\xa4itusesaal. Ettevalmistusest muuseumi avamiseni kulus umbes 20 aastat.\n_START_SECTION_\nMuuseumi kirjeldus\n_START_PARAGRAPH_\nMuuseumi kuju ja v\xc3\xa4lisilme ning selle arhitektuuriline lahendus on koosk\xc3\xb5las nii \xc3\xbcmbruskonda laotunud m\xc3\xa4etippude kui ka kohalike savikatuste traditsiooniga. Kontrastiks pikale lumisele talvele on must katus, mille k\xc3\xb5verjoonelisuses v\xc3\xb5ib n\xc3\xa4ha \xc3\xbcmbritsevate m\xc3\xa4gede siluetti. Kaarjas ja kaldus katusevorm aitab kaasa lumesulamisvete \xc3\xa4ravoolule. Kompleksi kolm (hiljem neli) struktuurilist sektsiooni on peamiselt betoonist konstruktsiooniga, mis on \xc3\xbcks vastupidavamaid arhitektuurilisi valikuid territooriumi rasketele ilmastikutingimustele ja intensiivsele lumesajule. T\xc3\xb5husamaks looduslikuks valgustuseks aknad on katusel._NEWLINE_N\xc3\xbc\xc3\xbcdseks Baks\xc4\xb1 muuseum on hiiglaslik kompleks, mille territoorium h\xc3\xb5lmab 30 hektarit, ja kultuurikeskus, mis pakub v\xc3\xb5imalusi k\xc3\xa4sit\xc3\xb6\xc3\xb6listele ja kunstnikele. Kesk-Aasias t\xc3\xa4hendab Baks\xc4\xb1 ravitsejat, abistajat v\xc3\xb5i kaitsjat. Selle koosseisu kuulub 500 000 ruutmeetrit n\xc3\xa4itusesaale p\xc3\xbcsi- ja hooajaliste n\xc3\xa4itustega, nii kaasaegse kunsti kui ka traditsioonilise k\xc3\xa4sit\xc3\xb6\xc3\xb6ga, sh kudumis-, keraamika- ja v\xc3\xa4rvimist\xc3\xb6\xc3\xb6kodasid, 150-kohaline konverentsisaal, raamatukogu 10 000 folkloorse ja kunstiteose ja -v\xc3\xa4ljaandega, muuseumi pood ehk m\xc3\xbc\xc3\xbcgisalong ning k\xc3\xbclalistemaja 30 k\xc3\xbclastajale. Uus m\xc3\xbc\xc3\xbcgisalong ehk muuseumipood avati aastal 2012 ja seej\xc3\xa4rel on rajamisel 500-kohaline amfiteater. Muuseumi kaader koosneb 11\xe2\x80\x9350 t\xc3\xb6\xc3\xb6tajast. _NEWLINE_Muuseumikompleks koosneb mitmest hoonest, mis pakuvad v\xc3\xb5imalusi seminaridele ja n\xc3\xa4itustele. Ringkonna lastele sihtasutus on alates 2012. aastast korraldanud joonistusv\xc3\xb5istlusi ning valinud \xc3\xbcmbruskonna k\xc3\xbcladest 30 \xc3\xb5pilast \xc3\xbchen\xc3\xa4dalasele seminarile muuseumis. Baksi muuseum koondab oma kogumikkudesse kvaliteetse kaasaegse kunsti tippkunstnike teoseid, rahvuslikku maalip\xc3\xa4randit ja laia valikut originaalset kohalikku k\xc3\xa4sit\xc3\xb6\xc3\xb6d. Baks\xc4\xb1 muuseum keskendub oman\xc3\xa4olisele ja isikup\xc3\xa4rasele kohatundele. Muuseum m\xc3\xa4\xc3\xa4ratleb end kultuurisuhtluse platvormina, mis \xc3\xbcletab ja tasandab kehtivaid liigitusi keskuseks ja perifeeriaks, loob dialoogi linna ja maapiirkonna, t\xc3\xa4nap\xc3\xa4evase elustiili ja traditsioonilise kultuuri ning traditsioonilise k\xc3\xa4sit\xc3\xb6\xc3\xb6oskuse ja t\xc3\xa4nap\xc3\xa4eva kunsti vahele. Baks\xc4\xb1 muuseum p\xc3\xb6\xc3\xb6rab t\xc3\xa4helepanu Euroopa ja T\xc3\xbcrgi piirkondade majanduslikule ja kultuurilisele ebav\xc3\xb5rdsusele ning vaatleb erinevate ja sageli ka p\xc3\xb5rkuvate maailmavaadete, religioonide ja elustiilide keerukat koostoimimist._NEWLINE_Muuseum on siiani v\xc3\xb5itnud 30 auhinda. Vaatamata raskele juurdep\xc3\xa4\xc3\xa4sule ja pikale kinniolekule talvisel hooajal on kultuurikeskuse populaarsus pidevalt kasvanud ja k\xc3\xbclastajate arv 2016. aastal ulatus 15\xc2\xa0000-ni. Baks\xc4\xb1 muuseum p\xc3\xa4lvis Euroopa N\xc3\xb5ukogu preemia aastal 2014. Auhinnaks oli pronkskuju "Femme aux beaux seins" (Ilusate rindadega naine) katalaani maalikunstniku, skulptori ja keraamiku Joan Mir\xc3\xb3 loomingust. Sama aasta 15. juunil avas Baks\xc4\xb1 muuseum oma uue hooaja n\xc3\xa4itusega kunstniku teostest, mis oli avatud 2015. aasta aprillini._NEWLINE_Sihtasutuse 10. aastap\xc3\xa4eva t\xc3\xa4histas Baks\xc4\xb1 muuseum spetsiaalse n\xc3\xa4ituse ja kontserdiga, kus osalesid T\xc3\xbcrgi tuntud muusikud B\xc3\xbclent Orta\xc3\xa7gil, Erkan O\xc4\x9fur ja \xc4\xb0smail Hakk\xc4\xb1 Demircio\xc4\x9flu. N\xc3\xa4ituse nimega "ON" (t\xc3\xbcrgi keeles "k\xc3\xbcmme") kureeris Istanbulis elav saksa kirjanik ja kunstikuraator Marcus Graf.'